section_heading: Prikazivanje HTML-a
paragraph_text: Outlook 2007 prva je inačica Outlooka koja koristi Microsoft Word, a ne Internet Explorer, za prikazivanje HTML e-pošte. Zbog te promjene, HTML i CSS sadržaj kojeg Word ne može učitati više nije podržan. S pozitivne strane, HTML poruke stvorene u Wordu izgledaju kao što ih je zamislio autor.<ref>Email Standards Project : "Microsoft Outlook 2007", 28. studenog 2007. (pristupljeno 28. prosinca 2015.) Ova promjena utječe i na razni promidžbeni materijal s naprednim CSS-om i HTML-om koji korisnici primaju u obliku e-poruka pa tako više nisu podržani razni obrasci i upitnici.